b'\n_START_ARTICLE_\n\xc4\x8carovni\xc5\xa1ki proces\n_START_PARAGRAPH_\n\xc4\x8carovni\xc5\xa1ki proces je naziv za sodni postopek proti osebam, ki so bile obto\xc5\xbeene \xc4\x8darovni\xc5\xa1tva. \xc4\x8carovni\xc5\xa1tvo je bilo huj\xc5\xa1e kaznivo dejanje, ki se je pojavilo v Evropi v srednjem veku, v katerem so bile obto\xc5\xbebe ve\xc4\x8dinoma povezane z zlobnimi duhovi, hudi\xc4\x8dem, slabo letino ter vplivom na vremenske razmere. Razlog za obto\xc5\xbebe je bil pogosto ma\xc5\xa1\xc4\x8devalne narave, saj so ljudje \xc4\x8darovnicam pripisovali krivdo za neurja, to\xc4\x8do in druge vremenske neprilike. Med preganjanimi je bilo najve\xc4\x8d \xc5\xbeensk, medtem ko je bilo mo\xc5\xa1kih manj, za sojenje v \xc4\x8darovni\xc5\xa1kih procesih pa je bilo pristojno de\xc5\xbeelsko sodi\xc5\xa1\xc4\x8de, pri katerem je bil trajno name\xc5\xa1\xc4\x8den krvni sodnik.\n_START_SECTION_\n\xc4\x8carovni\xc5\xa1tvo na Slovenskem\n_START_PARAGRAPH_\nPrvi \xc4\x8darovni\xc5\xa1ki proces na Slovenskem je potekal leta 1427 v Celju proti Veroniki Deseni\xc5\xa1ki, najhuj\xc5\xa1a preganjanja pa so bila v drugi polovici 17. stoletja. Odlo\xc4\x8dilen vpliv na prenehanje \xc4\x8darovni\xc5\xa1kih procesov so imele reforme vladarice Marije Terezije. Leta 1740 je zahtevala, da vse \xc4\x8darovni\xc5\xa1ke procese v habsbur\xc5\xa1kih dednih de\xc5\xbeelah predlo\xc5\xbeijo v njeno osebno odlo\xc4\x8ditev. V tem obdobju so se \xc4\x8darovni\xc5\xa1ki procesi tudi kon\xc4\x8dali, \xc4\x8deprav je kazenski zakon Marije Terezije iz leta 1768 \xc5\xa1e omenjal \xc4\x8darovni\xc5\xa1tvo kot kaznivo dejanje.\n_START_SECTION_\nPotek \xc4\x8darovni\xc5\xa1kega procesa\n_START_PARAGRAPH_\nPostopek je vodil krvni sodnik, ki je moral biti vedno osebno prisoten. Izvajal se je za zaprtimi vrati s prisedniki, bil je inkvizitoren (izhajal pa je iz domneve krivde, obto\xc5\xbeena oseba ni imela mo\xc5\xbenosti obrambe), trajal pa je lahko ve\xc4\x8d dni. V procesu so iskali \xc4\x8darovni\xc5\xa1ka znamenja, kot so na primer ko\xc5\xbena znamenja ali bradavice ter razni ko\xc5\xbeni izrastki. Uporabljali so tudi razli\xc4\x8dne mu\xc4\x8dilne metode (npr. stol s konicami na sedalu). Zaradi hudega mu\xc4\x8denja so obto\xc5\xbeenci dejanje obi\xc4\x8dajno hitro priznali, priznanje pa je bilo v \xc4\x8darovni\xc5\xa1kih postopkih najpomembnej\xc5\xa1i dokaz. Obsojence so pogosto kaznovali s smrtjo (se\xc5\xbeig na grmadi), v 18. stoletju pa so izrekali tudi milej\xc5\xa1e kazni.\n_START_SECTION_\nMu\xc4\x8dilne metode in naprave\n_START_PARAGRAPH_\nMu\xc4\x8denje in usmrtitve je ponavadi izvajal rabelj._NEWLINE_Najbolj pogoste mu\xc4\x8dilne metode in naprave:_NEWLINE_Natezalnica-- mu\xc4\x8dilna naprava sestavljena iz ravne deske na katero so polo\xc5\xbeili obsojenca, roke in noge pa so mu privezali z vrvjo, ki se je navijala na vreteno. Ko so vreteno za\xc4\x8deli vrteti, so telo za\xc4\x8deli raztezati in tako so lahko obsojencu izpahnili skoraj vse sklepe. V nekaterih inkvizitorskih poro\xc4\x8dilih lahko preberemo, da je bilo mogo\xc4\x8de \xc4\x8dlove\xc5\xa1ko telo z natezalnico \xe2\x80\x9dpodalj\xc5\xa1ati\xe2\x80\x9c tudi do 30 cm._NEWLINE_\xc5\xbdelezna ali nurnber\xc5\xa1ka devica- izgleda kot nekak\xc5\xa1en sarkofag ali omara, v podobi \xc5\xbeenske, v kateri je bil prostor za enega \xc4\x8dloveka. Notranjost je bila opremljena s \xc5\xa1tevilnimi bodicami, med drugim sta bili v notranjosti tudi bodici, ki sta prebodli o\xc4\x8di, da je obto\xc5\xbeeni oslepel. Ko so napravo zaprli so se bodice zarile v telo._NEWLINE_Kolo- mu\xc4\x8dilni in\xc5\xa1trument na katerega so privezali obsojenca in mu nato lomili kosti, ga vrteli nad ognjem; priljubljeno v \xc5\xa0paniji in Franciji._NEWLINE_Kle\xc5\xa1\xc4\x8de- kle\xc5\xa1\xc4\x8de so uporabljali za razli\xc4\x8dne namene; puljenje nohtov in zob, trganje dojk, trganje mesa od telesa._NEWLINE_Pu\xc5\xa1\xc4\x8danje krvi- verjeli so, da je mogo\xc4\x8de mo\xc4\x8d \xc4\x8darovnice izni\xc4\x8diti, \xc4\x8de ji izpustijo kri. Po telesu so jim naredili zareze, obsojeni je tako izkrvavel._NEWLINE_Heretikove vilice- dvostranske vilice s po dvema ostema na vsaki strani so zarili pod brado in klju\xc4\x8dnico, kar je obto\xc5\xbeencu pustilo globoke rane. Vilice so odstranili, dokler obto\xc5\xbeeni ni priznal \xc4\x8darovni\xc5\xa1tva.\n_START_SECTION_\nMetafori\xc4\x8dna uporaba\n_START_PARAGRAPH_\nV sodobnem izrazju je termin lov na \xc4\x8darovnice pridobil pomen, ki se nana\xc5\xa1a na iskanje ali preganjanje katerega koli zaznanega sovra\xc5\xbenika, posebno kadar poteka z uporabo skrajnih ukrepov in z neupo\xc5\xa1tevanjem dejanske krivde ali nedol\xc5\xbenosti. Uporablja se ne glede na to, ali ga izvaja dr\xc5\xbeava ali poteka samo na sodi\xc5\xa1\xc4\x8du javnega mnenja._NEWLINE_V Britanijo je lov na \xc4\x8darovnice prinesel Jakob I Angle\xc5\xa1ki. Tedaj je bil le \xc5\xa1kotski kralj, zato je lov na \xc4\x8darovnice najprej zajel celotno \xc5\xa0kotsko. Kmalu po okronanju za angle\xc5\xa1kega kralja je napisal znano knjigo Demonologija. V njej je \xc5\xa1e posebej poudarjal, da je ve\xc4\x8dji zlo\xc4\x8din obsoditi nedol\xc5\xbeno osebo \xc4\x8darovni\xc5\xa1tva, kot izpustiti pravo \xc4\x8darovnico._NEWLINE_V \xc4\x8dasu dr\xc5\xbeavljanske vojne Jakob I ni mogel posve\xc4\x8dati pozornosti kr\xc5\xa1iteljem zakona saj se je predal vojskovanju. To je izkoristil najve\xc4\x8dji, ter prvi samooklicani lovec na \xc4\x8darovnice Matthew Hopkins. V svoji prvi po\xc5\xa1iljki je oblastem predal preko deset \xc4\x8darovnic. Do priznanja jih je pripravil s pomankanjem spanja. Ko pa je imel opraviti z duhovnikom, ki ni \xc5\xbeelel priznati zveze s hudi\xc4\x8dem, je posegel po mnogo huj\xc5\xa1i metodi. V demonologiji je namre\xc4\x8d pisalo, da so se \xc4\x8darovnice in \xc4\x8darovniki odrekli sveti vodi, in da jih voda ne bi sprejela. Duhovnika je oblekel v ohlapna obla\xc4\x8dila, da je bila mala verjetnost, da bi potonil. Po ve\xc4\x8d metih v vodo, kljub vsemu je._NEWLINE_Hopkinsa je ustavil \xc5\xbeupnik majhne vasice, v katero je le ta prihajal. Vlo\xc5\xbeil je to\xc5\xbebo, ki se je obrnila proti Hopkinsu. Njegova najve\xc4\x8dja napaka je bila, da se je skliceval na Demonologijo, saj je bil Jakob I \xc5\xbee mrtev. Umrl je pod sumljivimi okoli\xc5\xa1\xc4\x8dinami v svoji rodni vasi, kjer je prej \xc4\x8darovni\xc5\xa1tva obto\xc5\xbeil 10 ljudi.'